นายกรัฐมนตรียืนยันไทยรับมือสถานการณ์โควิด-19 ได้ดี แต่ไม่ประมาท เตรียมพร้อมแผนปฎิบัติรับมือการในระยะ 3 ไว้ ขอประชาชนอย่าตื่นตระหนก เผยเตรียมเสนอแผนเยียวยาผลผู้ประกอบการ ครม.สัปดาห์หน้า
พลเอก ประยุทธ์ จันทร์โอชา นายกรัฐมนตรี และ รัฐมนตรีว่าการกระทรวงกลาโหม เป็นประธานการประชุมคณะกรรมการอำนวยการเตรียมความพร้อม ป้องกัน และ แก้ไขปัญหาโรคติดต่ออุบัติใหม่แห่งชาติ ที่ตึกภักดีบดินทร์ทําเนียบรัฐบาล พร้อมแถลงผลการประชุม ว่า ได้รับทราบรายงานสถานการณ์ในภาพรวมการควบคุมดูแลในทุกมติตลอดระยะเวลาที่ผ่านมา ซึ่งทุกฝ่ายทราบดีว่าไทยสามารถควบคุมการแพร่ระบาดของเชื้ออยู่ในระดับที่น่าพอใจ แต่ตนเองยังคงห่วงใย หากมีการแพร่กระจายในระดับ 3 คือการแพร่กระจายในพื้นที่ จะมีแนวทางรับมืออย่างไร ให้ทันถ่วงที         นอกจากนี้ยังรับทราบเรื่องของการผลิตหน้ากากอนามัย และการจำหน่าย รวมถึงได้พิจารณาแผนช่วยเหลือผู้ประกอบการที่ได้รับผลกระทบ โดยเฉพาะด้านการท่องเที่ยว รวมไปถึงภาคอุตสาหกรรมต่างๆ โดยรัฐบาลจะดูแลทุกภาคส่วนที่ได้รับผลกระทบ นำเข้าสู่ที่ประชุม ครม. ในสัปดาห์หน้านี้ ซึ่งมีหลายได้ที่จะหารือ พร้อมย้ำว่าปัญหาที่เกิดขึ้นย่อมส่งผลกระทบเป็นห่วงโซ่ ดังนั้นการแก้ปัญหาต้องทำในภาพรวมและบูรณาการ แต่ทั้งนี้ต้องขอขอบคุณทุกภาคส่วน บุคลากรทุกคน โดยเฉพาะทางการแพทย์ที่แม้เกษียณไปแล้ว ยังเสียสละเข้ามาช่วยทำงาน จนทำให้การรับมือสถานการณ์เป็นที่น่าพอใจ ยืนยันเจ้าหน้าที่จะทำงานอย่างต่อเนื่อง จนกว่าสถานการณ์กลับสู่ภาวะปกติ        นายกรัฐมนตรีขอให้ประชาชนอย่าตื่นตระหนก กับมาตรการรับมือในระยะที่ 3 เพราะเป็นการเตรียมความพร้อมไว้เท่านั้น ซึ่งทุกอย่างมีหลักเกณฑ์ มีมาตรฐานรองรับไว้หมด และเป็นไปอย่างเหมาะสมที่สุด และขออย่าสร้างข่าวบิดเบือน เฟคนิวส์ หรือ เฮดสปีช เพราะจะกระทบกับการทำงานภาพรวมทั้งหมด